नई दिल्‍ली। अब कश्मीर में आतंकियों के खात्मे व वहां के युवाओं को मुख्य धारा में लाने के लिए मोदी सरकार ने 4D policy बनायी है। इसके कार्यान्वयन के समन्वय की जिम्मेवारी गृह मंत्रालय पर है और राष्ट्रीय सुरक्षा सलाहकार अजीत डोभाल सीधे तौर पर इस मामले से जुड़े हुए हैं। 4D policy यानी डिफेंड, डिस्ट्राय, डिफिट, डिनाइ। डिफेंट के तहत सुरक्षा बलों के कैंप की सुरक्षा कड़ी करते हुए उसे अभेद्य बनाना है, डिस्ट्राय के तहत आतंकियों को पूरी तरह से नष्ट करना है। वहीं, डिफीट के तहत अलगाववादी व पत्थरबाजी करने वाले के मंसूब को विफल करना है। डिनाई के तहत युवाओं को अलगाववाद गतिविधियों में शामिल होने से रोकना व उन्हें मुख्यधारा में लाने की कोशिश शामिल है।